stanford-oval/wikipedia huggingface dataset:
เบ็นเท็น: อัลติเมทเอเลี่ยน

| เบ็นเท็น: อัลติเมทเอเลี่ยน |
| --- | --- |

ประเภท: การ์ตูนทีวีแอนิเมชัน แอ็กชั่น ตลก ไซ-ไฟ
สร้างโดย: Duncan Rouleau Joe Casey Joe Kelly Steven T. Seagle
แสดงนำ: Yuri Lowenthal Greg Cipes Dee Bradley Baker Ashley Johnson Vyvan Pham John DiMaggio Paul Eiding John Malark
ประเทศแหล่งกำเนิด: สหรัฐอเมริกา
ภาษาต้นฉบับ: ภาษาอังกฤษ(เสียงต้นฉบับ) , ภาษาไทย(ฉายในประเทศไทย)
จำนวนฤดูกาล: 2
จำนวนตอน: 30 (ปัจจุบัน) 52 (ทั้งหมด) (รายชื่อตอน)
การผลิต
ผู้อำนวยการผลิต: Glen Murakami
ความยาวตอน: ประมาณ 22 นาที
ออกอากาศ
เครือข่าย: การ์ตูนเน็ทเวิร์ค (ในเครือทรูวิชั่นส์สำหรับประเทศไทย)
ออกอากาศ: สหรัฐอเมริกา :23 เมษายน ค.ศ. 2010 - ปัจจุบัน   ไทย : กำหนดฉาย 10 ตุลาคม พ.ศ. 2553
เบ็นเท็น: อัลติเมทเอเลี่ยน (Ben 10: Ultimate Alien) เป็นการ์ตูนทีวีแอนิเมชันของประเทศสหรัฐอเมริกา ผลิตโดย Man of Action (เป็นทีมประกอบด้วย Duncan Rouleau, Joe Casey, Joe Kelly และ Steven T. Seagle) สังกัด Cartoon Network Studios เป็นภาคต่อของเบ็นเท็นและเบ็นเท็น: พลังเอเลี่ยน ออกฉายครั้งแรกในสหรัฐอเมริกาในวันที่ 23 เมษายน ค.ศ. 2010 สำหรับในประเทศไทยมีกำหนดฉายในวันที่ 10 เดือน 10 ปี 2010 (10 ตุลาคม พ.ศ. 2553) ทางช่องการ์ตูนเน็ทเวิร์ค ทรูวิชั่นส์ช่อง 29 สำหรับระบบอนาล็อก และช่อง 32 สำหรับระบบดิจิตอล
เรื่องย่อ > ฤดูกาลที่ 1

หลังจากซีรีส์ชุดที่สองคือ เบ็นเท็น: พลังเอเลี่ยน จบลง ซีรีส์ชุดใหม่ “เบ็นเท็น อัลติเมทเอเลี่ยน” ไม่กี่เดือนหลังจบศึกกับวิวแกกต์ เบ็น เท็นนีย์สันซึ่งตอนนี้เติบโตเป็นเด็กหนุ่มวัย 16 ปี และชีวิตของเขามีการเปลี่ยนแปลงมากมาย ตอนนี้ออมนิทริกซ์ถูกทำลายไปแล้ว แต่เป็นอัลติเมทริกซ์ อุปกรณ์พิเศษที่ดูเหมือนนาฬิกาข้อมือที่ช่วยให้เบ็นกลายร่างไปเป็นซูเปอร์ฮีโร่จากต่างดาวได้หลากหลายรูปแบบ และยังทำให้เขาสามารถสร้างวิวัฒนาการ (อัลติเมท) ของเอเลียนทรงพลังต่อไปได้อีก และเบ็นต้องเผชิญหน้าในสิ่ง 3 อย่าง คือ
เบ็นจำเป็นต้องใช้พลังทั้งหมดที่มีเพื่อเอาชนะวายร้ายตัวใหม่ และศัตรูตัวฉกาจ “แอกกรีกอ” แอกกรีกอเป็นออสโมเซียน (เหมือนเควิน) และวางแผนที่จะดูดพลังของเอเลี่ยนทั้ง 5  เพื่อทำให้แอกกรีกอนำแผนที่อินฟินิตี้โดยผ่านกับดักตามดาวต่าง ๆ แล้วเป็นจอมพลังที่ไม่มีใครสามารถหยุดยั้งมันได้
หลังจากที่มีผู้แอบทราบความลับของเบ็นนำประกาศให้โลกได้รู้ ทำให้เบ็นกลายเป็นคนดังระดับโลกที่เด็กทั่วโลกชื่นชมไปในทันที แต่ขณะเดียวกันทางสื่อผู้ใหญ่จำนวนมากกลับไม่เชื่อถือเขา (โดยเฉพาะ วิล เฮอแรงค์) เมื่อจู่ๆ ก็กลายเป็นคนดังขึ้นมา เบ็นจึงต้องรับมือกับแฟนๆ ที่คลั่งไคล้ในตัวเขา และคนอื่นๆ ที่เห็นว่าเบ็นเป็นตัวปัญหาน่ารำคาญ
หลังจากที่เควิ่นดูดซับ อัลติเมทริกซ์ เขาก็ควบคุมตัวเองไม่ได้ คลั่งไปกำจัดคนที่เคยมีความแค้นในอดีตกับชิงพลังของพวกเบ็นมาเพิ่มพลังให้แกร่งกว่าเดิมไปเรื่อย เบ็น เลยต้องหยุดเควินไว้ก่อนจะสายเกินแก้
นอกจากนี้ เบ็นยังมีรถทรงพลังคันใหม่ “เบ็นโมบิล” ซึ่งเป็นของขวัญวันเกิดจากเควิน
และในท้ายที่สุดพวกเบ็นก็หาทางรักษาเควินกับส่งพลังกลับคืนสู่เจ้าของที่เควินไปดูดพลังมา กับนำพวกเอเลี่ยน 5 ตัวที่แอกกรีกอจับมาส่งกลับบ้านเกิด
เรื่องย่อ > ฤดูกาลที่ 2-3

หลังจากที่เบน เกวน และเควินได้กอบกู้จักรวาลจากแอกเกรกอร์ และเปลี่ยนเควินที่กลายเป็นสัตว์ประหลาดจากการดูดพลังจากอัลติเมทริกซ์ของเบนให้กลับมาเป็นคนได้แล้ว เบน เกวน และเควินต้องเผชิญหน้ากับอะไรหลายๆอย่าง
การออกอากาศ

ในปัจจุบัน จะออกอากาศทุกวันอาทิตย์ 8.00 น. และวันศุกร์ ในเวลา 18.00 น.
ตัวละคร > ตัวละครหลัก > เบ็น เบ็นจามิน เคอบี้ เท็นนีย์สัน

ในอายุ 16 ปี ความลับของเบ็นถูกเปิดเผยโดยเด็กที่มีชื่อว่า จิมมี่ โจนส์ ทำให้เขาดังไปทั่วโลกในฐานะฮีโร่ในดวงใจของเด็ก ๆ และเป็นความสงสัยของผู้ใหญ่ที่เชื่อว่า เบ็นคือเอเลี่ยนจอมวายร้าย ในภาคนี้เบ็นต้องเสี่ยงตายมากกว่าครั้งก่อนๆ แต่ตัวเบ็นก็เติบโตขึ้นทั้งร่างกายและจิตใจ มีการตัดสินใจและความคิดในเชิงสร้างสรรค์ อ่อนโยนต่อเอเลี่ยนและมนุษย์มากขึ้น รวมทั้งยอมสละชีวิตเพื่อให้เหล่าอัลติเมทเอเลี่ยนมีชีวิตต่อไป เบ็นใส่ชุดเสื้อเชิ้ตสีดำ เสื้อแจ๊คเกตสีเขียว รูปหมายเลข 10 แถบลายสีขาว วงกลมสีดำ กางเกงยีนส์สีน้ำเงิน รองเท้าผ้าใบสีดำ
ลักษณะ ของเบ็น คือผมสีน้ำตาล ตาสีเขียว
ตัวละคร > ตัวละครหลัก > เกวน เกวนโดลิน  เคอบี้ เท็นนีย์สัน

ในอายุ 16 ปี เกวนสามารถใช้พลังของเธอได้มากกว่าเมื่อก่อน โดยเธอสามารถควบคุมพลังเอนโนไดต์ของเธอได้แล้ว บ่อยครั้งที่อาจพบเห็นเธอใช้เวทมนตร์เหมือนกับภาคแรก มักเคืองเรื่องความโลภของเควินเสมอ
ตัวละคร > ตัวละครหลัก > เควิน อีธาน เลวิน

ในอายุ 17 ปี เควินเป็นมนุษย์ชาวออสโมซิส ที่ยังเป็นตัวป่วนของกลุ่ม ตอนนี้ เควินสามารถซับสสาร พร้อมกับแขนที่แปลงเป็นอาวุธได้ (จากประสบการณ์การกลายพันธุ์) ในตอน The Forge of Creation เควินได้ซับพลังจากอัลติเมทริกซ์ เพื่อช่วยจักรวาล ไม่ให้แอกกรีกอได้พลังที่สูงสุดในจักรวาลและซับพลังจากแอกกรีกอ ทำให้แอกกรีกอเป็นปกติ แต่ผลจากการซับพลังทำให้เขาไม่สามารถควบคุมตัวเองได้ ทำให้เควินได้กลับมาเป็นตัวร้ายอีกครั้ง แต่ในตอน Absolute Power Part 2 เควินได้กลับมาเป็นเหมือนเดิมอีกครั้ง เพราะเครื่องมือที่คูเปอร์สร้างมาเพื่อการรักษาของเควิน พร้อมกับเอเลี่ยนทั้งห้าที่แอกกรีกอลักพาตัวมาด้วย
ตัวละคร > ตัวละครรอง > จิมมี่ โจนส์

เป็นตัวละครใหม่ในภาคนี้ เขาคอยติดตามข่าวที่เกี่ยวข้องกับเบ็นแทบทุกอย่าง มีความสามารถเกี่ยวกับคอมพิวเตอร์เป็นพิเศษ ขนาดที่สามารถนำข้อมูลลับเกี่ยวกับเอเลี่ยนจากอินเทอร์เน็ตมาได้นับไม่ถ้วนทั้งๆที่เป็นแค่เด็กธรรมดา เขามีหน้าที่ค่อยช่วยเหลือพวกเบ็นอยู่ห่างๆ นอกจากนี้จิมมี่ยังเป็นเพื่อนทางอินเทอร์เน็ตกับอัศวินอมตะอีกด้วย
ตัวละคร > ตัวละครรอง > ผู้พันโรซัม

เป็นคนในกองทัพอากาศ เขาเข้าถึงข้อมูลของช่างประปาและรู้จักกับปู่แมกซ์เป็นการส่วนตัว เขาประจำการอยู่ที่ฟลอริดา และเคยรับผิดชอบในการสร้างจรวด แต่ถูกไบวาว่อน (1 ในเอเลี่ยนที่ถูกลักพาตัวโดยแอกกรีกอ) ขโมยชิ้นส่วนของจรวดเพื่อกลับบ้านบ้านเกิดของตน ปัจจุบัน เขารับผิดชอบเกี่ยวกับเรื่องประหลาดต่างๆ เช่น เอเลี่ยน สัตว์ประหลาด ยานอวกาศ
ตัวละคร > วายร้าย > วายร้ายดั้งเดิม

อาจิต
ปกรณ์ มุ่งหมาย
ชามแคสเตอร์
ดร.แอนนิโม
อัศวินอมตะ
เควิน
เซเว่นเซเว่น
ซอมโบโซ
ไซฟ่อน
ซันเดอร์
ตัวละคร > วายร้าย > แอกกรีกอ

แอกกรีกอ เอเลี่ยนชาวออสโมเซียน (มีความสามารถใกล้เคียงกับเควิน แต่เควินซับสสาร ส่วนเขาจะดูดพลังจากสิ่งมีชีวิต) ที่ลักพาตัวเอเลี่ยนทั้ง 5 ตัว (ไบวาวอน , กะลาปากัส , แพนดอร์ , แอนเดรีย และ แร้ด) จากกาแลกซีแอนโดรเมด้า แต่เอเลี่ยนทั้ง 5 หลบหนีไปยังโลก เป็นวายร้ายหลักในฤดูกาลที่ 1
ตอนนี้ เขากำลังไล่ล่าเอเลี่ยนทั้ง 5 ตัว และในตอน Ultimate Aggregor เขาสามารถดูดพลังเอเลี่ยน 5 ตัวได้แล้ว
ในตอน Map of Infinity เราพบว่าที่แอกกรีกอต้องการซับพลังเอเลี่ยน ก็เพื่อต้องการนำแผนที่อินฟินิตี้จากที่ซ่อนทั้ง 4 แห่ง ได้แก่ ดาวมิวกิดีตี้ , ดาวพิซซิส , ดินแดนเลดเจอโดเมน และ ดาวเพอร์เพลซซาฮีดรอน โดยสามารถผ่านผู้พิทักษ์แผนที่ไปได้ แล้วไปยังขุมอุบัติพลังเนรมิต ซึ่งถ้าได้ทั้ง 4 ชิ้นแล้ว แอกกรีกอก็จะได้พลังที่ทรงอำนาจที่สุดในจักรวาล
ในตอน Perplexhahedon แอกกรีกอได้แผนที่ครบแล้ว ทั้ง 4 ชิ้น
ในตอน The Forge of Creation แอกกรีกอไปยังขุมอุบัติพลังเนรมิต ซึ่งอยู่อีกนอกจักรวาล เพื่อจะไปรับรางวัลสูงสุดซึ่งก็คือ การซับพลังจากเอเลี่ยนเผ่าพันธุ์เซเลเทอซาเปียน (เผ่าพันธุ์ เอเลี่ยนเอกซ์) ที่เพิ่งเกิด แล้วเป็นจอมพลังที่ไม่มีใครหยุดยั้งมันได้ แต่เควินได้ซับพลังจากอัลติเมทริกซ์ เพื่อสู้กับแอกกรีกอ แอกกรีกอจึงพ่ายแพ้ให้กับเควิน เควินซับพลังจากแอกกรีกออีกที แอกกรีกอจึงกลับมาเป็นปกติแล้วพ่ายแพ้แต่บัดนั้น
ตัวละคร > วายร้าย > วิล เฮอแรงค์

วิล เฮอแรงค์ เป็นผู้ประกาศข่าว ในเคเบิลทีวี รายการ "เดอะ เฮอแรงค์ เนชั่น" เขาพยายามเต็มที่ในการทำลาย เบ็น โดยจับผิดเบ็นอยู่ตลอด เช่น เบ็นชอบทำลายข้าวของ เขาจัดการเบ็นโดยการสร้างหุ่นยนต์ที่ใช้การเคลื่อนไหวของเบ็น (ตอน Video Games) , เป็นพันธมิตรกับกัปตันเนมิซิส ทำลายชื่อเสียงของเบ็น (ตอน Hero Time) เป็นต้น มีผู้ช่วยชื่อ โอลิเวอร์ ทอมป์สัน แต่ถูกไล่ออกแล้ว
ตัวละคร > วายร้าย > แอดวิเทีย

แอดวิเทีย เป็นเอเลี่ยนที่เป็นเจ้าของดินแดนเลดเจอโดเมน มีกบฏซึ่งเป็นพ่อของชามแคสเตอร์ แต่เขาก็เป็นผู้ชนะ เนื่องจากเขาเป็นผู้ครอบครองอัลฟารูน อุปกรณ์ที่สามารถทำให้แอดวิเทียมีพลัง แต่ตอนนี้ ถูกแอกกรีกอแย่งอัลฟารูนแล้ว (เนื่องจากอัลฟารูน คือชิ้นส่วนของแผนที่อินฟินิตี้)
รายชื่อตอน

บทความหลัก: รายชื่อตอนในเบ็นเท็น: อัลติเมทเอเลี่ยน
อุปกรณ์ต่างดาวต่างๆ > อัลติเมทริกซ์

อัลติเมทริกซ์ เป็นอุปกรณ์การแปลงร่างร่างใหม่ ที่มาแทนที่ออมนิทริกซ์ พร้อมด้วยฟังก์ชันใหม่ คือการแปลงจากเอเลี่ยนธรรมดา เป็นเอเลี่ยนร่างพัฒนาแล้ว (หรือเรียกว่า อัลติเมท) ปัจจุบัน มีเอเลี่ยนที่แปลงเป็นอัลติเมทเพียง 8 ตัวเท่านั้น ได้แก่
อัลติเมท ฮิวมังกาซอร์
อัลติเมท สวอมป์ไฟร์
อัลติเมท สไปเดอร์มังกี้
อัลติเมท บิ๊กชิลล์
อัลติเมท แคนนอนโบลต์
อัลติเมท เอคโค่เอคโค่
อัลติเมท ไวท์มัท
อัลติเมท เวย์บิ๊ก
พร้อมทั้งเอเลี่ยนตัวเก่าหลากหลายร่างที่ได้ใช้และไม่ได้ใช้ในภาคนี้ ได้แก่
สวอมป์ไฟร์ , ฮิวมังกาซอร์ , เจ็ทเรย์ , บิ๊กชิลล์ , โครม่าสโตน , เบรนสตอร์ม , สไปเดอร์มังคี้ , กู๊ป , เอคโค่เอคโค่ , เอเลี่ยนเอกซ์ , นาโนแม็กซ์ , โลดสตาร์ , แร็บ , ไดมอนดร์เฮด , โฟร์อาร์มส์ , ริพจอว์ , แคนนอนโบลท์ , อัพชัค , เวย์บิ๊ก, ไวท์มัท , ฮีทบราสท์ , โกรสฟรีค , อัพเกรด , สติงค์ฟลาย , เกรย์แมทเทอร์ , เอ็กเซลเลเร็กซ์ , ดิทโต้  ฯลฯ
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์

วอเทอร์ ฮาซาจ (Water hazard)
อาร์มอร์ดริลโล่ (Armodrillo)
เทอร์ราสปิน (Terraspin)
เอ็นเนอร์จี (NRG)
ฟราสท์แทรค (Fasttrack)
คาเมเลี่ยน (Chamalien)
จูรี ริกก์ (Jury rigg)
อีทเทิล (Eatle)
คลอคเวิร์ค (Clockwork)
แอมฟิเบียน (Ampfibian)
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > วอเทอร์ ฮาซาจ (Water hazard)

จุดเด่น
เอเลี่ยนธาตุน้ำ
การดูดซึมความชื้น
หายใจใต้น้ำ
ผิวหนังถูกกัมมันตภาพรังสีระดับปานกลางได้
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > อาร์มอร์ดริลโล่ (Armodrillo)

จุดเด่น
เอเลี่ยนธาตุดิน
สุดยอดความแข่งแกร่งในการขุด
การสั่นสะเทือนของดิน
ความทนทานสูง
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > เทอร์ราสปิน(Terraspin)

จุดเด่น
เอเลี่ยนธาตุลม
บินได้
กระดองแข็ง
หมุนอย่างรวดเร็ว
สามารถหลบในกระดองได้
ปล่อยพลังลม
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > เอ็นเนอร์จี ( NRG )

จุดเด่น
เอเลี่ยนธาตุไฟ
มีพลังความร้อนสูง
สามารถดูดพลังนิวเคลียได้
ความแข็งแรงสูง
ถอดเกราะเป็นร่างจริง
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > ฟราสท์แทรค (Fasttrack)

จุดเด่น
ความเร็วสูง
ความแข็งแรงสูง
สะท้อนเสียงสูง
กระโดดสูง
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > แอมฟิเบียน (Ampfibian)

จุดเด่น
เอเลี่ยนธาตุไฟฟ้า
ควบคุมไฟฟ้า
เคลื่อนย้ายร่างด้วยไฟฟ้า
ดูดซับไฟฟ้า
ปล่อยพลังไฟฟ้า
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > คาเมเลี่ยน (Chamalien)

หมายเหตุ ในตอนที่ 31 เกวนสงสัยว่าทำไมเวลาแปลงร่างเป็นเอเลี่ยนต่างๆต้องเรียกชื่อเอเลี่ยนตัวนั้นดังๆ(เหมือนคนบ้าพลัง)ในตอนที่สแกนดีเอ็นเอของผู้ต้องขังหมายเลข 775 แล้วเบ็นจึงเรียกเอเลี่ยนตัวนี้ว่า "ตัวบ้าพลัง!"
จุดเด่น
มีพลังพรางตัว
แข็งแรงมาก
ยืดหยุ่นส่วนต่างๆของร่างได้
ว่องไว
ทนทาน
มีเหล็กในที่หาง
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > จูรี่ ริกก์ (Jury rigg)

จุดเด่น
รื้อของด้วยความเร็วสูง
ประกอบคืนของด้วยความเร็วสูง
อุปกรณ์ต่างดาวต่างๆ > เอเลี่ยนตัวใหม่ในอัลติเมทริกซ์ > อีทเทิล (Eatle)

จุดเด่น
เอเลี่ยนธาตุหิน
แข็งแรงมากสามารถยกหินขนาดยักษ์ได้
แข็งแรงแต่ถ้าโดนยิงส่วนใดส่วนหนึ่งเวลาในร่างจะหยุดทำงานและไม่สามารถคืนร่างได้
ยิงลำแสงกาลเวลาได้
ฉายรังสีเพื่อฉายภาพก่อนหน้านี้ได้โดนจะหมุนที่หัวเอง
อุปกรณ์ต่างดาวต่างๆ > ระบบ

มีระบบต่างๆ ดังนี้
ระบบพร้อมใช้งาน : เป็นลักษณะที่อัลติเมทริกซ์จะได้ใช้งานตามปกติ
ระบบชาร์จพลัง: เมื่อผู้ใช้ใช้อัลติเมทริกซ์มากเกินไป มันจะชาร์จตัวเองเพื่อให้กลับสู่ปกติ โดยผู้ใช้จะไม่สามารถแปลงร่างได้
ระบบสแกน: เมื่ออัลติเมทริกซ์พบกับเอเลี่ยนที่ไม่พบในไพรมัส มันจะสแกนดีเอ็นเอของเอเลี่ยนตัวนั้นเองโดยอัตโนมัติ
ระบบทำลายตัวเอง: จะได้ใช้งานเมื่อผู้ใช้สั่งทำลายด้วยคำสั่งเสียง นอกจากนี้ยังยกเลิกได้ด้วยคำสั่งเสียงเช่นกัน
รีเซท: ระบบจะได้ทำงานในลักษณะที่ปิดระบบการใช้งานบางอย่าง โดยใช้คำสั่งเสียง นอกจากนี้ยังยกเลิกได้ด้วยคำสั่งเสียงเช่นกัน
อุปกรณ์ต่างดาวต่างๆ > ยูนิทริกซ์

ยูนิทริกซ์ หรือยูนีส เป็นวัตถุต้นแบบของออมนิทริกซ์ สร้างโดยแอสมัท เพื่อทดลองในการเก็บดีเอ็นเอ ในตอน The Transmogrification of Eunice แอสมัทกล่าวไว้ว่า เมื่อเกวนจับยานที่บรรจุยูนิทริกซ์ ยูนิทริกซ์จึงเป็นเด็กผู้หญิงที่ชื่อยูนีสเพราะเก็บดีเอ็นเอของเกวนไว้ ยูนีสสามารถเก็บพลังของสัตว์ต่างๆ ไว้กับตัวเองได้ แอสมัทบอกว่ายูนีสอันตรายเป็นอย่างมาก จึงมีความจำเป็นให้ยูนีส ไปทำงานที่ไพรมัส
ยานพาหนะที่เจอในภาคนี้

รัสบักเกต 3
รถเควิน
รถเบ็น
ภาคต่อ

เบ็นเท็น ออมนิวเวิร์ส
แหล่งข้อมูลอื่น

ben10.net
เก็บถาวร 2012-08-25 ที่ เวย์แบ็กแมชชีน
เว็บไซต์อย่างเป็นทางการ เก็บถาวร 2011-05-10 ที่ เวย์แบ็กแมชชีน (อังกฤษ)
เว็บไซต์อย่างเป็นทางการ เก็บถาวร 2010-09-10 ที่ เวย์แบ็กแมชชีน (ไทย)
เว็บเบ็นเท็น
เรือหลวงกระบี่

| --- | --- |
เรือหลวงกระบี่ (OPV-551)
ประวัติ
ประเทศไทย
ชนิด: เรือตรวจการณ์ไกลฝั่งชั้นริเวอร์
ชื่อ: เรือหลวง กระบี่
ตั้งชื่อตาม: จังหวัดกระบี่​
อู่เรือ: กรมอู่ทหารเรือ กองทัพเรือไทย และ บริษัท อู่กรุงเทพ จำกัด
ปล่อยเรือ: 23 สิงหาคม พ.ศ. 2553
เดินเรือแรก: 2 ธันวาคม พ.ศ. 2554
ส่งมอบเสร็จ: 26 สิงหาคม พ.ศ. 2556
รหัสระบุ:   หมายเลขเอ็มเอ็มเอสไอ: 567443000  สัญญาณเรียกขาน: HSNK    หมายเลขตัวเรือ: OPV-551 
สถานะ: ยังอยู่ในประจำการ
ลักษณะเฉพาะ
ขนาด (ระวางขับน้ำ)::  เต็มที่ 1,969 ตัน
ความยาว::  90.5 เมตร
ความกว้าง::  13.5 เมตร
ความลึก::  3.8 เมตร
ระบบพลังงาน::  เครื่องจักรใหญ่ดีเซล MAN Diesel 16V 23/33D กำลัง 7,200 กิโลวัตต์ 2 เครื่อง
ระบบขับเคลื่อน::  2 เพลา ใบจักร Wartsila Lips Defence แบบปรับมุมได้
ความเร็ว::  46.30 นอต (85.75 กิโลเมตรต่อชั่วโมง) สูงสุด
พิสัยเชื้อเพลิง::  3500 ไมล์ทะเล ที่ 15 นอต
จำนวนเรือและอากาศยาน::  เรือยางทางยุทธวิธีพร้อมเครื่องยนต์ติดท้าย (RHIB) 1 ลำ
กำลังพล::  89 นาย
สงครามอิเล็กทรอนิกส์และเป้าลวง::  เรดาร์เดินเรือ 2 ชุด  เรดาร์ตรวจการณ์พื้นน้ำ/อากาศ Thales Variant  เรดาร์และออปโทรนิกส์ควบคุมการยิง Thales LIROD Mk.2  ระบบพิสูจน์ฝ่าย Thales TSB2525 (ติดตั้งคู่กับเรดาร์ Variant)  ระบบอำนวยการรบ Thales TACTICOS  ระบบรวมการสื่อสาร (ICS) Thales FICS (Fully Integrated Communications System)  ระบบรวมการควบคุมเครื่องจักร (IPMS) Servowatch
ยุทโธปกรณ์::  ปืนใหญ่เรือ OTO Melara 76/62 Super Rapid ขนาด 76 มม./62 คาลิเบอร์ แท่นเดี่ยว 1 แท่น  ปืนใหญ่กล MSI-DSL/ATK DS30MR Mk.44 ขนาด 30 มม./70 คาลิเบอร์ แท่นเดี่ยว 2 แท่น  ปืนกล U.S. Ordnance M2HB ขนาด 12.7 มม. แท่นเดี่ยว 2 แท่น
อุปกรณ์สนับสนุนการบิน::  ลานจอดเฮลิคอปเตอร์ สำหรับ ฮ. (Westland Lynx 300) จำนวน 1 เครื่อง
เรือหลวงกระบี่ (OPV-551) (อังกฤษ: HTMS Krabi) เป็นเรือรบประเภทเรือตรวจการณ์ไกลฝั่งชุดเรือหลวงกระบี่ พัฒนามาจากเรือตรวจการณ์ไกลฝั่งชั้น ริเวอร์ หมายเลขประจำเรือ 551 ประจำการอยู่ในสังกัดหมวดเรือที่ 1 กองเรือตรวจอ่าว กองเรือยุทธการ ฐานทัพเรือสัตหีบ โดยเรือมีขนาดระวางขับน้ำเต็มที่ 1,969 ตัน และเป็นเรือรบที่มีขนาดใหญ่ที่สุดเท่าที่กองทัพเรือไทยเคยสร้างมา
ประวัติ

เรือหลวงกระบี่เกิดขึ้นจากโครงการจัดสร้างเรือตรวจการณ์ไกลฝั่งซึ่งมีระยะเวลาดำเนินการ 4 ปี ตั้งแต่ปีงบประมาณ 2551 - 2555 ในวงเงิน 2,931 ล้านบาท โดยปรับปรุงจากแบบเรือตรวจการณ์ไกลฝั่ง (OPV) ของเรือชั้น ริเวอร์ ของบริษัท BAE Systems โดยมี บริษัท ช.ทวี ดอลลาเซียน จำกัด (มหาชน) เป็นผู้บริหารสัญญา บริษัท อู่กรุงเทพ จำกัด รัฐวิสาหกิจในความควบคุมของกองทัพเรือ สังกัดกระทรวงกลาโหมเป็นผู้จัดสร้าง และกรมอู่ทหารเรือ เป็นผู้ควบคุมการจัดสร้างเรือตลอดกระบวนการ โดยดำเนินการต่อเรือที่อู่ราชนาวีมหิดลอดุลยเดชของกรมอู่ทหารเรือ ในเขตอำเภอสัตหีบ จังหวัดชลบุรี ซึ่งพระบาทสมเด็จพระปรมินทรมหาภูมิพลอดุลยเดชได้ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดาฯ สยามบรมราชกุมารีเสด็จมาทรงทำพิธีวางกระดูกงูเรือในวันที่ 23 สิงหาคม พ.ศ. 2553 จนถึงพิธีปล่อยเรือลงน้ำในวันที่ 2 ธันวาคม พ.ศ. 2554 และขึ้นระวางประจำการในวันที่ 26 สิงหาคม พ.ศ. 2556 โดยมี พล.ร.อ. สุรศักดิ์ หรุ่นเริงรมย์ ซึ่งเป็นผู้บัญชาการทหารเรือในขณะนั้นเป็นผู้รับมอบเรือ
ภารกิจ

เรือหลวงกระบี่ถูกสร้างขึ้นเพื่อใช้ในการปฏิบัติภารกิจในการลาดตระเวนตรวจการณ์และรักษาฝั่ง ป้องกันการแทรกซึม คุ้มครองเรือประมง ป้องกันและคุ้มครองทรัพยากรธรรมชาติในอ่าวไทยและทะเลอันดามัน รวมถึงการช่วยเหลือผู้ประสบภัยทางทะเล  ตลอดจนการรักษากฎหมายในทะเลตามอำนาจหน้าที่ที่ได้รับมอบหมาย
ข้อมูลทั่วไป

ชื่อเรือ • ไทย: ร.ล.กระบี่ • อังกฤษ: HTMS. Krabi
หมายเลขประจำเรือ 551
ประเภท เรือตรวจการณ์ไกลฝั่ง(เรือ ตกก.)
ผู้ดำเนินงาน กรมอู่ทหารเรือ กองทัพเรือไทย และ บริษัท อู่กรุงเทพ จำกัด
สถานที่ต่อ อู่ราชนาวีมหิดลอดุลยเดช ของ กรมอู่ทหารเรือ อำเภอสัตหีบ จังหวัดชลบุรี ประเทศไทย
งบประมาณในการสร้างเรือ 2,931,285,884 บาท
วางกระดูกงูเรือ วันที่ 23 สิงหาคม พ.ศ. 2553
ปล่อยเรือลงน้ำ วันที่ 2 ธันวาคม พ.ศ. 2554
ขึ้นระวางประจำการ วันที่ 26 สิงหาคม พ.ศ. 2556
ประจำการอยู่ในสังกัดหมวดเรือที่ 1 กองเรือตรวจอ่าว กองเรือยุทธการ
คุณลักษณะตัวเรือ

ขนาดระวางขับน้ำเต็มที่ 1,969 ตัน
ความยาวตลอดลำ 90.5 เมตร
ความกว้าง 13.5 เมตร
กินน้ำลึก 3.8 เมตร
อัตราการทนคลื่นลมรุนแรง ระดับ Sea State 5
ความเร็วสูงสุด 25 น็อต (46.30 กม./ชม.)
ความเร็วเดินทาง 15 น็อต (27.78 กม./ชม.)
รัศมีทำการสูงสุด 3,500 ไมล์ทะเล
กำลังพลประจำเรือ 89 นาย
ระบบขับเคลื่อนตัวเรือ

เครื่องจักรใหญ่ดีเซล MAN Diesel 16V 23/33D กำลัง 7,200 กิโลวัตต์ 2 เครื่อง
ชุดเกียร์แบบ ZF Marine 53600 NR2H
เพลาใบจักรจำนวน 2 เพลา ใบจักร Wartsila Lips Defence แบบปรับมุมได้
ระบบอิเล็กทรอนิกส์ประจำเรือ

เรดาร์เดินเรือ 2 ชุด
เรดาร์ตรวจการณ์พื้นน้ำ/อากาศ Thales Variant
เรดาร์และออปโทรนิกส์ควบคุมการยิง Thales LIROD Mk.2
ระบบพิสูจน์ฝ่าย Thales TSB2525 (ติดตั้งคู่กับเรดาร์ Variant)
ระบบอำนวยการรบ Thales TACTICOS
ระบบรวมการสื่อสาร (ICS) Thales FICS (Fully Integrated Communications System)
ระบบรวมการควบคุมเครื่องจักร (IPMS) Servowatch
ระบบอาวุธประจำเรือ

ปืนใหญ่เรือ OTO Melara 76/62 Super Rapid ขนาด 76 มม./62 คาลิเบอร์ แท่นเดี่ยว 1 แท่น
ปืนใหญ่กล MSI-DSL/ATK DS30MR Mk.44 ขนาด 30 มม./70 คาลิเบอร์ แท่นเดี่ยว 2 แท่น
ปืนกล U.S. Ordnance M2HB ขนาด 12.7 มม. แท่นเดี่ยว 2 แท่น
ระบบสนับสนุนการรบ F16

ลานจอดเฮลิคอปเตอร์ สำหรับ ฮ. (Westland Lynx 300) จำนวน 1 เครื่อง
เรือยางทางยุทธวิธีพร้อมเครื่องยนต์ติดท้าย (RHIB) 1 ลำ
สื่อและสารคดีเกี่ยวกับเรือหลวงกระบี่

ทางคณะกรรมการจัดทำสารคดีและสื่อโทรทัศน์ของกองทัพเรือได้ดำเนินการจัดทำสารคดีเกี่ยวกับการต่อเรือหลวงกระบี่ในชื่อ "เรือหลวงกระบี่ ราชนาวีต่อเรือ" ซึ่งจะทำการเผยแพร่ในสถานีโทรทัศน์ไทยพีบีเอส Thai PBS และช่อง Navy Channel ซึ่งเป็นช่อง youtube VDO อย่างเป็นทางการของคณะกรรมการจัดทำสารคดีและสื่อโทรทัศน์ของกองทัพเรือ
ปืนใหญ่กล MSI-DSL/ATK DS30MR Mk.44 ขนาด 30 มม./70 คาลิเบอร์
ปืนกล U.S. Ordnance M2HB ขนาด 12.7 มม.
ณรงค์ ภูอิทธิวงศ์

| ณรงค์ ภูอิทธิวงศ์ป> ช., ป.ม. |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 17 พฤศจิกายน พ.ศ. 2539 – 9 พฤศจิกายน พ.ศ. 2543   (3 ปี 11 เดือน 23 วัน)ดำรงตำแหน่งร่วมกับ บุญช่วย ภู่จีนาพันธุ์   และ อำนวย ยศสุข
ก่อนหน้า: สุรพล เกียรติไชยากร
คะแนนเสียง: 106,849 (48.38%)
 
ข้อมูลส่วนบุคคล
เกิด: 19 สิงหาคม พ.ศ. 2489 (78 ปี) อำเภอพรหมพิราม จังหวัดพิษณุโลก ประเทศไทย
พรรคการเมือง: ชาติพัฒนา (2539–2548)   มหาชน (2548–2554)   ชาติไทยพัฒนา (2554–2561)   ภูมิใจไทย (2561–ปัจจุบัน)

ณรงค์ ภูอิทธิวงศ์ (เกิด 19 สิงหาคม พ.ศ. 2489) อดีตสมาชิกสภาผู้แทนราษฎรจังหวัดเชียงใหม่ 1 สมัย ปัจจุบันสังกัดพรรคภูมิใจไทย
ประวัติ

นายณรงค์ ภูอิทธิวงศ์ เกิดเมื่อวันที่ 19 สิงหาคม พ.ศ. 2489 เป็นบุตรของนายดุสิต และ นางบัวคัว เป็นพี่ชายของนายบุญช่วย ภู่จีนาพันธุ์ อดีตสมาชิกสภาผู้แทนราษฎรจังหวัดเชียงใหม่ สำเร็จการศึกษาระดับปริญญาตรีและปริญญาโท สาขารัฐศาสตร์ จากมหาวิทยาลัยรามคำแหง
งานการเมือง

ณรงค์ ภูอิทธิวงศ์ ได้รับเลือกตั้งสมาชิกสภาจังหวัดเชียงใหม่ ตั้งแต่ปี พ.ศ. 2535 จนถึงปี พ.ศ. 2538 เคยได้รับเลือกเป็นประธานสภาจังหวัดเชียงใหม่ ต่อมาเขาได้รับเลือกตั้งเป็นสมาชิกสภาผู้แทนราษฎรครั้งแรก ในปี พ.ศ. 2539 สังกัดพรรคชาติพัฒนา
ต่อมาในปี พ.ศ. 2544 เขาลงสมัครรับเลือกตั้งในนามพรรคชาติพัฒนา และปี พ.ศ. 2548 ลงสมัครในนามพรรคมหาชน แต่ไม่ได้รับเลือกตั้งทั้งสองครั้ง และในการเลือกตั้ง พ.ศ. 2554 เขาได้ลงสมัครรับเลือกตั้งอีกครั้งในนามพรรคชาติไทยพัฒนา
นายณรงค์ เป็นนักการเมืองที่มีบทบาทในพื้นที่อำเภอจอมทอง จังหวัดเชียงใหม่ และในปี 2561 นายณรงค์ ได้เข้าร่วมงานกับพรรคภูมิใจไทย
งานการเมือง > สมาชิกสภาผู้แทนราษฎร

ณรงค์ ภูอิทธิวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเชียงใหม่ สังกัดพรรคชาติพัฒนา (พ.ศ. 2535)
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
สามีชั่วคืน

| สามีชั่วคืน |
| --- | --- |
ประเภท: ละครโทรทัศน์
สร้างโดย: บริษัท มงคลดี โปรดักชั่น  จำกัด
เขียนโดย: บทประพันธ์ :โสภี พรรณราย   บทโทรทัศน์ :จินต์ณัชชา ลาณีญา
กำกับโดย: ตะวัน จารุจินดา ภูดิท พฤกษะวัน
แสดงนำ: ยศวรรธน์ ทะวาปี ปภาวดี ชาญสมอน พงศกร โตสุวรรณ เฌอมาวีร์ สุวรรณภาณุโชค แทนตะวัน ทัดเดโอ
ผู้ประพันธ์ดนตรีแก่นเรื่อง: ยิ้ม (Pretend) (Cover) - เต้น นรารักษ์
ดนตรีแก่นเรื่องเปิด: เท่านี้ก็พอ - พัดชา เอนกอายุวัฒน์
ดนตรีแก่นเรื่องปิด: คิด(แต่ไม่)ถึง (Same Page?) - Tilly Birds เท่านี้ก็พอ - พัดชา เอนกอายุวัฒน์ ยิ้ม (Pretend) - โอ๊ต ปราโมทย์ X ป๊อบ ปองกูล
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 18 ตอน (ออกอากาศครั้งแรก)   23 ตอน (รี​รัน)​
การผลิต
ผู้อำนวยการผลิต: ตะวัน จารุจินดา คูณพสิล จารุจินดา
ผู้อำนวยการสร้าง: คณะกรรมการพิจารณาการผลิตละครโทรทัศน์
ความยาวตอน: 120 นาที
ออกอากาศ
เครือข่าย: ช่อง 7 HD
ออกอากาศ: 14 มกราคม พ.ศ. 2565 – 20 กุมภาพันธ์ 2565
ออกอากาศ: 18 ธันวาคม​ 2566 – 24 มกราคม​ 2567
สามีชั่วคืน ได้ถูกนำมาสร้างเป็นละครโทรทัศน์ไทยแนวโรแมนติกดราม่าที่สร้างจากบทประพันธ์ของโสภี พรรณราย และบทโทรทัศน์โดยจินต์ณัชชา, ลาณีญาสร้างโดย บริษัท มงคลดี โปรดักชั่น จำกัด โดยผู้จัดละครโทรทัศน์ ตะวัน จารุจินดา, คูณพสิล จารุจินดา กำกับการแสดงโดย ตะวัน จารุจินดา ภูดิท พฤกษะวัน  นำแสดงโดย ยศวรรธน์ ทะวาปี, ปภาวดี ชาญสมอน, พงศกร โตสุวรรณ, เฌอมาวีร์ สุวรรณภาณุโชค, แทนตะวัน ทัดเดโอ ออกอากาศทางทุกวันศุกร์-เสาร์-อาทิตย์ เวลา 20.30 น. ต่อจากละครเรื่อง ทางเสือผ่าน รีรัน ออกอากาศครั้งแรกเมื่อวันที่ 14 มกราคม 2565 – 20 กุมภาพันธ์ 2565 ออกอากาศทางช่อง 7 เอชดี
งานสร้าง > งานสร้างละครโทรทัศน์

ผู้เขียนบทละครโทรทัศน์เรื่องนี้คือ จินต์ณัชชา, ลาณีญา ที่เคยทำงานให้กับละครเรื่อง ฟ้ามีตะวัน วิธีการทำงานเริ่มต้นตั้งแต่อ่านบทประพันธ์ให้จบ แล้วจึงค่อย ๆ เรียบเรียงตามเส้นเวลาของเรื่อง เสร็จแล้วจึงทำความรู้จักกับตัวละครอย่างทะลุปรุโปร่ง และทำความเข้าใจกับบริบทสังคม ตัดรายละเอียดเหตุการณ์ที่ไม่สำคัญออกหรือแก้ไข นำมายุบรวมกับอีกเหตุการณ์ หรือบางเหตุการณ์ไม่มีความแข็งแรงพอ ก็อาจเพิ่มเติม ขณะเดียวกันก็มีการตัดบางตัวละครในนิยายออกไป
งานสร้าง > การวางตัวนักแสดง

การคัดเลือกนักแสดงทางทีมงานบริษัท มงคลดีโปรโมชั่น จำกัดได้มีการวางตัวบทนักแสดงและเป็นการพบกันครั้งแรกของ ยศวรรธน์ ทะวาปี และ ปภาวดี ชาญสมอน เนื่องจากเดิมได้มีการวางตัวนักแสดงเป็นศุภศิษฏ์ จงชีวีวัฒน์  เนื่องจากคิวงานไม่ลงตัวจึงได้มีการถอนตัวและทางทีมงานได้มีวางตัวนักแสดงใหม่และคู่พระนางโดย พงศกร โตสุวรรณ, เฌอมาวีร์ สุวรรณภาณุโชค และนักแสดงพระเอกดาวรุ่งน้องใหม่ แทนตะวัน ทัดเดโอ จากเวทีSmart Boy ปี 2019 ได้รับโอกาสแสดงละครเป็นเรื่องแรก
ละครเริ่มถ่ายทำวันแรกเมื่อวันที่ 4 ธันวาคม พ.ศ. 2563 ฉากถ่ายทำที่โรงแรมคาร์ลตัล สุขุมวิท, โรงเรียนปราโมชวิทยา รามอินทรา, พัทยา, สะพานนวลฉวี และมีหลายฉากถ่ายทำที่​จังหวัด​กรุงเทพมหานคร ละครใช้เวลาถ่ายทำนาน 1 ปี
การตอบรับ > เรตติงละคร

ละครออกฉายตอนแรกด้วยเรตติง 3.367 เมื่อออกฉายตอนที่ 18 (ตอนจบ) ทำเรตติงได้ 6.889 โดยทำเรตติงได้สูงสุดในวันนั้นในช่วงไพรม์ไทม์ เรตติงเฉลี่ยทุกตอน 
ตารางด้านล่างเป็นเรตติงเฉลี่ยทั่วประเทศของทุกตอน
| ตอนที่ | ออกอากาศ | เรตติงทั่วประเทศ (AGB Nielsen) | อ้างอิง |
| --- | --- | --- | --- |
| 1 | 14/1/65 | 3.367 |  |
| 2 | 15/1/65 | 3.936 |  |
| 3 | 16/1/65 | 3.440 |  |
| 4 | 21/1/65 | 4.111 |  |
| 5 | 22/1/65 | 4.009 |  |
| 6 | 23/1/65 | 3.774 |  |
| 7 | 28/1/65 | 4.533 |  |
| 8 | 29/1/65 | 4.624 |  |
| 9 | 30/1/65 | 4.492 |  |
| 10 | 4/2/65 | 4.814 |  |
| 11 | 5/2/65 | 4.560 |  |
| 12 | 6/2/65 | 4.929 |  |
| 13 | 11/2/65 | 5.609 |  |
| 14 | 12/2/65 | 5.489 |  |
| 15 | 13/2/65 | 5.585 |  |
| 16 | 18/2/65 | 5.070 |  |
| 17 | 19/2/65 | 5.960 |  |
| 18 | 20/2/65 | 6.889 |  |